Държавен вестник, бр. 61, 2020 г., стр. 19

БРОЙ  61	
Д Ъ Р Ж А В Е Н  В Е С Т Н И К 	
СТР.  19  
1. Изисквания към кандидатите
1.1. Изисквания към кандидатите за входящо 
минимално образователно и/или квалифика­
ционно равнище за придобиване на степен 
на професионална квалификация съгласно 
Закона за професионалното образование и 
обучение (ЗПОО)
За придобиване на квалификация по про­
фесия „Фризьор“ от Списъка на професиите 
за професионално образование и обучение по 
чл. 6, ал. 1 от ЗПОО (утвърден от министъра 
на образованието и науката със Заповед № РД-
09-413 от 12.05.2003 г., посл. изм. със Заповед 
№ РД-09-2973 от 28.11.2019 г.) изискванията 
за входящото минимално образователно и/
или квалификационно равнище към канди­
датите са:
за ученици:
за втора степен – завършено основно 
образование;
за трета степен – завършено основно 
образование;
за лица, навършили 16 години:
за втора степен – завършен първи гим­
назиален етап;
за трета степен – придобито право за 
явяване на държавни зрелостни изпити 
или придобито средно образование.
Здравословното състояние на кандидата 
се удостоверява с медицински документ, до­
казващ, че професията, по която желае да се 
обучава, не му е противопоказна.
Изискванията за входящо минимално ква­
лификационно равнище при продължаващо 
професионално образование и обучение за 
придобиване на втора степен на професионална 
квалификация е придобита първа степен на 
професионална квалификация по професия от 
област на образование „Услуги за личността“.
Изискванията за входящо минимално ква­
лификационно равнище при продължаващо 
професионално образование и обучение за 
придобиване на трета степен на професионална 
квалификация е придобита втора степен на 
професионална квалификация по професия от 
област на образование „Услуги за личността“.
1.2. Валидиране на професионални знания, 
умения и компетентности
Придобиването на квалификация по про­
фесията „Фризьор“ или част от нея чрез 
валидиране на придобити с неформално или 
самостоятелно учене резултати от ученето се 
осъществява съгласно Наредба № 2 от 2014 г. 
за условията и реда за валидиране на профе­
сионални знания, умения и компетентности, 
издадена от министъра на образованието и 
науката (ДВ, бр. 96 от 2014 г.).
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
2.1.1. Основни трудови дейности на придо­
билия втора степен на професионална ква­
лификация по специалността „Фризьорство“:
• Предоставя детайлна информация на 
клиента за предлаганите фризьорски услуги 
и продукти.
• Диагностицира състоянието на косата и 
кожата около нея за прилагане на подходяща 
услуга.
• Консултира клиентите при избора на 
услуга.
• Предоставя разнообразни фризьорски 
услуги – подстригване, изсушаване, оформя­
не на прическа, обезцветяване, оцветяване и 
текстуриране на косата и др.
• Познава и прилага установените стандар­
ти за обслужване при фризьорските услуги.
• Дава препоръки и консултира клиента 
за полагане на подходящи грижи за косата в 
домашни условия.
• Предлага различни варианти на клиента, 
като проявява творчество и оригиналност при 
художественото оформление на прическата.
Всички трудови дейности фризьорът из­
вършва в съответствие с изискванията на 
нормативните документи за безопасна работа 
с козметични продукти за коса.
При изпълнение на своите професионални 
задължения фризьорът трябва да осъществява 
ефективна комуникация с клиентите, правилно 
да преценява и да умее да взема бързо и адек­
ватно решение за избор на най-подходящата 
услуга съобразно изискванията и предпочи­
танията на клиента; да проявява отговорност, 
комбинативност и дискретност. Предвид спе­
цификата на професията фризьорът трябва да 
владее чужд език на ниво, позволяващо му да 
осъществява комуникация с клиенти.
Добрият външен вид и обща култура са от 
голямо значение за качественото обслужване 
на клиентите.
2.1.2. Основни трудови дейности на при­
добилия трета степен на професионална ква­
лификация по специалността „Организация и 
технология на фризьорските услуги“:
• Създава технологии за процедурите във 
фризьорската дейност.
• Организира и следи за прилагането на 
технологиите при упражняване на фризьорска­
та дейност с цел осигуряване високо качество 
на услугите.
• Създава правила за работа в съответствие 
с нормативните изисквания за здравословни и 
безопасни условия на труд и носи отговорност 
за тяхното стриктно спазване.
• Контролира външния вид и спазването 
на изискванията за работно облекло на пер­
сонала в салона.